Verdagte betrap waar vrou vermoor is | Maroela Media
Die polisie op die toneel. Foto: CERT
'n Verdagte persoon is Woensdagoggend in Centurion betrap in dieselfde gebied waar 'n vrou se lyk Dinsdagoggend deur 'n drawwer gevind is.
Kapt. Dave Miller, woordvoerder van die Lyttelton-polisie, het Woensdag aan Maroela Media gesê hoewel die man nog nie amptelik met die vrou se moord verbind kan word nie, is die polisie op die toneel om verdere ondersoek in te stel.
"Lede van 'n private veiligheidsmaatskappy het die verdagte persoon by een van die eiendomme opgemerk naby die plek waar die slagoffer se liggaam gister in Basheestraat in Doringkloof gevind is. Die polisie is ontbied en ons behoort binnekort meer inligting te hê," het Miller gesê.
Volgens 'n ooggetuie is die man omstreeks 07:15 deur polisiebeamptes op die toneel ondervra. Hy is skraal en het donker klere aangehad.
Miller het Dinsdag gesê voorlopige inligting dui daarop dat die vrou deur 'n skraal man in donker klere aangeval is. Die man het in die rigting van Jeanlaan gevlug.
Maroela Media het vroeër berig die slagoffer, 'n huiswerker in haar 40's, is omstreeks 06:20 vermoedelik in 'n straatrooftog met 'n mes in haar nek gesteek. 'n Plaaslike inwoner wat gaan draf het, het op haar liggaam afgekom en hulp ontbied. Die vrou is deur paramedici op die toneel dood verklaar.
Centurion Doringkloof misdaad Pretoria
Vyfde Sibanye-mynwerker steeds gesoek
Ek het al baie gewonder as die role van privaat veiligheidsmaatskapy en die pollisie om geruil kon word of Beki celle nie beter sou vaar nie en of hul die privaat veiligheidsmaatskapy meer mag kon gee
(want wie het nou hier weer die opvolg werk gedoen)
Tragies dat 'n person wat net 'n dag se eerlike werk wou gaan doen, so vermoor is.
Soveel moordenaars in SA
Nou is die man weer "skraal met donker klere". As die pers nie die persoon wil beskryf nie, los dit dan eerder geheel en al uit en verwys net na n persoon, dan klink dit ten miste nie belaglik nie.